Lucius Fachtna

**Lucius Fachtna** var en avalonsk ridder av Hrondias og kaptein av St. Berenice klosterhær. Han var sønn av Theodor og Druzella Fachtna, og dermed nevø av Conall og Alana Fachtna og fetter av Tiarnán Fachtna. I voksen alder giftet han seg med Agrippa Weaver, som han fikk seks sønner med.

## ***Biografi***

### **Tidlig liv**

Lucius var født og oppvokst i St. Berenice-klosteret, hvor han fikk en bedre oppdragelse enn faren hadde hatt, og en bedre utdanning en moren. Han ble dessuten en svært religiøs gutt, som viet sitt liv til St. Berenice og hennes barn. Han hadde store muligheter for å bli den neste faren av St. Berenice-klosteren, hvorpå han ville drifte klosteret økonomisk og spirituelt.

I 497 ble imidlertid klosteret rammet av en brann, og nonnene og deres tilhengere måtte søke tilflukt i hovedstaden i fare for røvere. Kongen og dronningen godtok, på den betingelse at alle mannlige følgere skulle slutte seg til klosterhæren. Nonnene ble allikevel nektet adgang til Flynn Palace, og satt til å tjene til livets opphold ved å jobbe som sekretær for Rådet – hvorpå de fikk sove i kjellerne. Dagene var lange og kjedelige, og Lucius begynte etter hvert å dra ut i hovedstaden på egenhånd, og havnet ofte i trøbbel med kjøpmennene. Dette gjorde at Druzella måtte bruke dagene til å passe på Lucius, og nettene på å gjøre referat av nattlige møter mellom rådsmedlemmene eller kopiere andre nonners skrifter. I løpet av tiden i hovedstaden, sultet Mor Lena seg til døde fordi hun hadde passet mer på gutten enn å utføre sine plikter ovenfor St. Berenice – og døde i 499.

### **Colton-konspirasjonen**

Da det i 502 kom fram at kongen sto i fare for å bli veltet av en gruppe rådsmedlemmer, var Lucius' liv i fare for et kort øyeblikk. Faren hans var innlemmet i klosterhæren og hadde blitt kjørt hardt gjennom hele tiden sin der av søsken-kapteinene, men han forsto nå hva det var for. Klosterhæren skulle brukes for å myrde alle rojalistiske rådsmedlemmer og kongefamilien. Da kongen fikk greie på det, beordret han henrettelsen på alle medlemmene av klosterhæren og deres familier. I frykt for livet sitt, prøvde Lucius å overbevise foreldrene om å rømme – men de fikk et brev fra kongen, som benådet dem for arbeidet deres.

For sin lojalitet til monarkiet, arvet Theodor setet som ridder av Hrondias. Ira Colton fikk tilbudet om å bli den nye kapteinen av klosterhæren, men hun takket nei. Stillingen som kaptein gikk derfor videre til Theodor. Druzella valgte å holde seg utenfor hærens affærer. Istedenfor benyttet hun tiden til å gjenreise St. Berenice-klosteret, som dronning Juliana hadde bestemt seg for å støtte økonomisk. Det var allikevel ikke før åpningen av klosteret i 507 at hun var tilstede. På denne tiden hadde dronningen vansker med å føde en sønn: alle barna hun hadde var friske jenter. Hun prøvde derfor å få hjelp fra St. Berenice om å føde et guttebarn. Druzella nektet å hjelpe dronningen, og lot andre nonner ta seg av det. Da faren døde var det Lucius som tok både adelssetet og kapteinstillingen i 508.

### **Senere liv**

Som kaptein i St. Berenice klosterhær, jobbet Lucius tett med Rådets spirituelle sirkel, og da især dets leder. Samtidig som han tjente som ridder av Hrondias, hadde han en inntekt han kunne bruke på å forbedre klosterhæren. Han gjorde endog inngrep som førte til at klosterhæren beskyttet kongevillaen ikke langt fra hovedstaden, og livegne kunne slutte seg til hæren ute på landsbygden og beskytte St. Berenice-klosteret selv mot røvere. Disse gjerningene gjorde ham kjent og ettertrakt blant landadelen og den lavere sosieteten i hovedstaden. Lucius falt for Agrippa Weaver, og han giftet seg i en alder av 28. Ekteskapet deres var seksuelt intenst, og resulterte i 6 barn – alle høyt elsket av både foreldrene og nonnene i St. Berenice.

Lucius døde i forsvaret av dronningens ære i 526 i navn som kaptein av klosterhæren. Folket i hovedstaden var misfornøyde med det faktum at søringer hadde kommet seg inn i landet og forhindret et stabilt land – og dronningen hadde ikke gjort noe med det. Flynn Palace var under beleiring og ble nesten stormet. Klosterhæren var det eneste som stoppet dem – men det kostet Lucius livet. Etter denne hendelsen ble kroppen hans bragt til St. Berenice-klosteret. Her ble han kremert og asken ble kastet i elven hvor kurbad-vannet rant ut.

## ***Trivia***

1. *Lucius* kommer fra det romerske fornavnet, som er avledet fra latin *lux* "lys".
2. *Fachtna*kommer muligens fra irsk-gælisk og betyr "fiendtlig, uvennelig"